b'\n_START_ARTICLE_\nRisto Antunovi\xc4\x87\n_START_SECTION_\n\xc5\xbdivljenjepis\n_START_PARAGRAPH_\nMarca 1940 se je pridru\xc5\xbeil KPJ in postal sekretar Okro\xc5\xbenega komiteja SKOJ za Leskovac. Po aprilski vojni je bil ujet kot rezervni \xc4\x8dastnik in poslan v vojnoujetni\xc5\xa1ko tabori\xc5\xa1\xc4\x8de v Nem\xc4\x8diji. Oktobra 1942 je med transportom v Bolgarijo pobegnil iz vlaka in se priklju\xc4\x8dil Jablani\xc5\xa1kemu odredu. Med vojno je nato bil pomo\xc4\x8dnik politi\xc4\x8dnega komisarja odreda, sekretar okro\xc5\xbenega odbora, poveljnik Ju\xc5\xbenomoravske cone in komandant 21. divizije._NEWLINE_Po vojni je vstopil v politiko in postal minister za trgovino SR Srbije, \xc4\x8dlan Izvr\xc5\xa1nega sveta Narodne skup\xc5\xa1\xc4\x8dine Srbije, \xc4\x8dlan Zveznega izvr\xc5\xa1nega sveta, \xc4\x8dlan Izvr\xc5\xa1nega komiteja CK SK Srbije, \xc4\x8dlan Centralnega komiteja ZKJ, sekretar Mestnega komiteja Beograda,..._NEWLINE_Umrl je leta 1998 in bil pokopan v Aleji narodnih herojev na beograjskem Novem pokopali\xc5\xa1\xc4\x8du.'